text: Politiet talstærkt til stede efter fund af fyrværkeri
  19 december 2017 kl. 12.54
  I forbindelse med efterforskning af stjålet fyrværkeri var politiet talstærkt til stede i Varbergparken i Haderslev, imens en indsatsleder vurderede sikkerheden. 
  Tirsdag eftermiddag var politiet talstærkt til sted i Varbergparken i Haderslev i forbindelse med efterforskningen af stjålet fyrværkeri. En indsatsleder fra brandmyndighederne vurderede sikkerheden på stedet, hvor der blev fundet fyrværkeri.
  TV SYDs fotograf på stedet så en række kasser med fyrværkeri bliver båret ud fra en opgang. Se billeder øverst.
  Der blev natten til tirsdag stjålet en større mængde fyrværkeri ved indbrud i en container på Chr. den 10.s vej i Haderslev.
  Politiet bekræfter, at størstedelen af det stjålne fyrværkeri er fundet i Varbergparken, to personer er anholdt.  
  Politiet advarede tidligere tirsdag mod at købe/bruge fyrværkeri, man ikke ved, hvordan har været opbevaret. Det kan blive ustabil og dermed farligt.
  I forbindelse m. efterforskning af stjålet fyrværkeri er vi lige nu talstærkt tilstede i Varbjergparken i Haderslev. En indsatsleder brand skal vurdere sikkerheden i forhold t. fundet fyrværkeri. Vi afspærrer og holder ro i området #politidk
  
  